CELEX: C2005/193/07
Language: sl
Date: 2005-08-06 00:00:00
Title: Sodba Sodišča (tretji senat) z dne 9. junija 2005 v zadevi C-270/03: Komisija Evropskih skupnosti proti Italijanski republiki (Neizpolnitev obveznosti države — Okolje — Ravnanje z odpadki — Direktiva 75/442/EGS, spremenjena z Direktivo 91/156/EGS — Prevoz in zbiranje odpadkov — Člen 12)

6.8.2005   
            
            
               SL
            
            
               Uradni list Evropske unije
            
            
               C 193/5
            
         
      SODBA SODIŠČA
   
   (tretji senat)
   z dne 9. junija 2005
   v zadevi C-270/03: Komisija Evropskih skupnosti proti Italijanski republiki (1)
   
   (Neizpolnitev obveznosti države - Okolje - Ravnanje z odpadki - Direktiva 75/442/EGS, spremenjena z Direktivo 91/156/EGS - Prevoz in zbiranje odpadkov - Člen 12)
   (2005/C 193/07)
   Jezik postopka: italijanščina
   V zadevi C-270/03, zaradi tožbe zaradi neizpolnitve obveznosti na podlagi člena 226 ES, vložene dne 23. junija 2003, Komisija Evropskih skupnosti (zastopnika: L. Visaggio in R. Amorosi) proti Italijanski republiki (zastopnik: I. M. Braguglia, ob sodelovanju M. Fiorillija, avocat), je Sodišče (tretji senat), v sestavi, A. Rosas, predsednik senata, J. P. Puissochet (poročevalec), S. von Bahr, J. Malenovský in U. Lõhmus, sodniki, generalna pravobranilka: C. Stix-Hackl, sodni tajnik: L. Hewlett, glavna administratorka, dne 9. junija 2005 razglasilo sodbo, katere izrek se glasi, kot sledi:
   
               1)
            
            
               Italijanska republika ni izpolnila svojih obveznosti iz člena 12 Direktive Sveta 74/442/EGS z dne 15. julija 1975 o odpadkih, kot je bila spremenjena z Direktivo Sveta 91/156/EGS z dne 18. marca 1991, ker je podjetjem v skladu s členom 30(4) decreto legislativo št. 22 z dne 5. februarja 1997, ki je prenesel Direktive 91/156/EGS o odpadkih, 91/689/EGS o nevarnih odpadkih in 94/62/EGS o embalaži in odpadni embalaži, kot je bil spremenjen s členom 1(19) zakona št. 426 z dne 9. decembra 1998, omogočila:
               
                           —
                        
                        
                           da zbirajo in prevažajo lastne nenevarne odpadke kot navadno in redno dejavnost, ne da bi se bila dolžna vpisati v Albo nazionale delle imprese esercenti servizi di smaltimento rifiuti (nacionalna evidenca podjetij, ki odstranjujejo odpadke), in
                        
                     
                           —
                        
                        
                           da prevažajo lastne nevarne odpadke v količinah, ki ne presegajo 30 kilogramov in 30 litrov dnevno, ne da bi se bila dolžna vpisati v navedeno evidenco.
                        
                     
         
               2)
            
            
               Republiki Italiji se naloži plačilo stroškov.
            
         
      (1)  UL C 200, 23.8.2003.